Universis presentes licteras inspecturis officialis lingonensis, salutem in domino. Notum facimus, quod, in præsentia Guidonis Bartineti de Auricampo, clerici tabellionis curie lingonensis et nostri jurati, cui in hiis et maioribus fidem plenarem adhibemus, propter hoc personnaliter constituti, Galtherius Boulon, commorans in parrochia Sancti Nicolai de Divione, et Johanneta eius soror, et eorum quilibet sponte scienter et provide cesserunt, quittaverunt, renunciaverunt, et presentium tenore cedunt, quittant, et renunciant penitus ac perpetuo, pro se et suis heredibus, religiosis viris dominis priori et conventui monasterii Sancti Stephani de Divione, ordinis sancti Augustini lingonensis Divione, religioso viro fratre Regnauldo de Perreria, canonico procuratore et pictancerio dicti monasterii, presente et stipulante, omne jus omnemque partem et portionem accionem et rationem, tam proprietariam quam possessoriam, quod et quas dicti Galtherius et Juhanneta et eorum quilibet habent et habere possunt in una domo, eisdem Galtherio et Juhanneto pertinente et competente, necnon in orto retro ipsam domum, prout se comportant, unacum fondo, manso et pertinentiis ipsis, sitis in dicta parrochia Sancti Nicolai, in vico dicto la Rue es Ulmos, juxta heredes defuncti Guidonis Taleneaul hinc, et viam communem inde. Quaquidem domus et ortus onerati sunt viginti solidos turonensium, debitos dictis religiosis, singulis annis, perpetuo et quinque solidos turonensium, monete currentis, debitos singulis annis presbiteris et clericis deservientibus in ecclesia dicti Sancti Nicolai de Divione. Et hujus modi cessionis, renunciationis et quittationis, dicti Galtherius et Juhanneta faciunt pro et mediante hoc, quod ipsi et heredes sui, ac omnia sua hereditagia, ex nunc sunt, erunt, et permanebunt, quitta et exonerata de dictis viginti solidis turonensium, census, seu redditus. Necnon eciam et de manutentione dicte domus et super hoc, dicti religiosi tenebunt et tenere facere tenebuntur ac successores sui, predictos Galtherium et Juhannetam suosque heredes quittos et exoneratos ex nunc in perpetuum. Et hoc mediante eciam quod iidem prior et conventus et eorum successores solvent et solvere tenebuntur decetero dictos quinque solidos, predictis presbiteris et clericis desservientibus in dicta ecclesia Sancti Nicolai. Et de eisdem quinque solidis turonensium, iidem religiosi et sui successores tenebunt, et tenere quittos facient dictos Galtherium et Johannetam ac suos heredes in perpetuum. De quibus quidem domo, orto, fondo, manso et pertinentiis ipsis, iidem Galtherius et Juhanneta, se pro se et suis, perpetuo devestiunt, et dictos religiosos suosque successores perpetuo investiunt omnino; volentes et consentientes dicti Galtherius et Juhanneta, ut dicti religiosi, per se procuratorem suum aut eorum certum mandatum, capiant et obtineant realem possessionem dicte domus, orti, fondi, mansi, et ipsarum pertinentiarum, absque iudicos seu iusticie quorumcumque licencia. Promittentes prefati Galtherius et Juhanneta pro juramenta sua ob hoc, ad sancta Dei evvangelia, corporaliter prestita, et sub obligatione omnium bonorum suorum mobilium et immobilium, presentium et futurorum quorumcumque omnia et singula in presentibus litteris contenta rata et grata, perpetuo tenere, habere, et inviolabiliter observare, sine quacumque contradictione decetero faciendo; necnon garantire et in pace tenere facere perpetuo predictis religiosis dictam domum, ortum, et pertinentias eorumdem mediantibus premissis et pro parta sua solventes francos ab omni onere alio servitute. Volentes iidem Galtherius et Juhanneta, quo ad hoc, se heredesque suos compelli, quasi ex re adiudicata, per curiam lingonensem, ac omnes vel curie ecclesiastice et seculares, tam coniunctim quam divisim, iuridictione et cohercione earum curiarum et cuiusque ipsarum. Propter hoc, supponentes se suos et dicta bona quecumque penitus et obligantes, omnibus exceptionibus in hoc remotis. In cuius rei testimonium sigillum dite curie lingonensis presentibus litteris duximus apponendum. Datum et actum die vicesima Januarii, anno domini millesimo trecentesimo nonagesimo tertio. Presentibus Monneto le Cournuet, recooptore, Johanne Bourgoise de Mirandes, Divionense commorante, et Johanne de Colombeyo, lathonio dicto Divione commorante, vocatis ad hoc testibus specialiter et rogatis Gilberthus de Auricampo. Ita est.